Die Peter-jasie Patriot - Nommer 1
Welkom by die eerste uitgawe van my Afrikaanse nuusbrief.
Dit is vernoem na die eerste Afrikaanse koerant (die Patriot gedeelte, as ek my Standerd 6 taalgeskiedenis reg onthou!) Die oorspronklike Patriot se leuse was "klyn begin, aanhou win" Ek wou myne eers "klyn maar getryn" maak, maar het toe daarteen besluit!
Die kommentaar wat ek al ontvang het oor my Afrikaanse webwerf is bemoedigend, nou toets ek die water met 'n nuusbrief. Die nuusbrief sal net in Afrikaans verskyn, skryf- sowel as praat Afrikaans of "kortpad Afrikaans" (my eie definisie). 'n Voorbeeld van wat ek kortpad Afrikaans noem is die humoristiese stukkie hieronder getiteld Hasie. So, die nuusbrief sal humor asook 'n tradisionele resep bevat. Ek versamel tradisionele Suid Afrikaanse resepte en sal in die argiewe gaan grawe vir regte "uit ouma se kombuis" tipe resepte. Kyk maar self verder wat hier is en laat my weet wat julle dink!
Die volgende is aan my gestuur deur Petra doer onder (my vertaling van down under!) Dit is nou wat ek praat- of kortpad Afrikaans noem. Vir my is dit aanvaarbaar en nogal oulik, die puriste sal seker protesteer! . Ek vind dit so bekrywend, ek kan vir hasie "deurie" gras sien aankom:-)
Hasie (soos nog nooi tevore!)
Da' bo innie Bosveld stap hasie eendag so deurie gras en kom oppe borrel Witblits (Mampoer) af wat innie son gele het. Hy vat toe so 'n paar slukke, ma' die witblits skop hom so lat hy net daar uit-pass.
Jakkals kom verby, sien vir hasie ennie bottel, dog toe hy sal ook so sluk vat voor hy vir hasie eet. Maar die warm witblits kap hom ook om.
So lê die twee nou daar toe Hayena verby kom, kon sy geluk nie glo nie, maar maak dieselfde fout en drink ook eers anie bottel, selle storie, val net daar neer, uit-gepaas.
Leeu kom op die storie af. Besluit hy eet nie aan jakkalse en hayena's nie en die haas is te klein om eers oor te worry. Vat toe maar so paar groot slukke aan die borrel witblits en daar slaan hy ok neer.
Met die begin hasie roer, sit regop mette moerske kopseer. Maar hy skud sy kop, trek sy ore reg en kyk toe so om hom. Toe sien hy nou hoe lê leeu, jakkals en hayena bewusteloos en se : "F@k , maar ek raak darem aggresief as ek gedrink het!!"
Julle kan sien die volgende resep is taamlik oud volgens die naam! Ek beter dit vinnig inglip voordat dit nie meer aanvaarbaar is nie.
Daar's 'n groot Boeremusiek dag op die 11de Oktober by die Roihuiskraal Feesterrein. Top gehalte musiek van vroeg tot laat! Sien julle daar! Kontak kalie de Jager op Kalie de Jager op 0721464451 vir meer inligting.
Bouwerk aan my buite oond sal seker eersdaags begin. Ek het die deur laat maak en hy is glo al klaar, sodra ek hom het begin ek stene en sement aanry en sal die bouwerk begin. Ek maak solank al brood en beskuit resepte bymekaar! Sal julle op hoogte hou
Die FunkyMunky/Peter-jasie groep van webwerwe
My Engelse webwerf heet FunkyMunky en het 'n omvattende versameling Tradisionele Afrikaanse resepte. Daar is ook van ons vakansie bestemmings asook 'n foto album. Peter-jasie is my Afrikaanse webwerf, gaan kyk maar self na al die lekker leesgoed.
....en dit was dan nommer 1! Nou sal ek graag terugvoer wil hê. Ek is oop vir enige voorstelle, laat waai maar!